kardosdrur/scandi-wiki huggingface dataset:
Werner Icking Music Archive

Werner Icking Music Archive (WIMA) er et onlinebaseret arkiv af frit tilgængelige noder til klassisk musik. Arkivet blev grundlagt af Werner Icking (1943–2001) og redigeres for tiden af Christian Mondrup.

WIMA udbyder hovedsaglig noder til ældre musik, for en del værkers vedkommende de første moderne urtekstudgaver. En del nulevende komponister har valgt at publicere deres værker i WIMA.

Nodesatsen udarbejdes af frivillige og gøres tilgængelig i pdf-format.

WIMA er desuden hjemsted for MusiXTeX, en suite af open source programmer til fremstilling af nodesats, baseret på det typografiske værktøj TeX.

Eksterne henvisninger 
 WIMA

Musik
Galathea Medaillen

Galathea Medaillen uddeles af Det Kongelige Danske Geografiske Selskab "for geografiske Undersøgelser og Forskninger, fortrinsvis udenfor Polarlandene". Det Kongelige Danske Geografiske Selskabs Galathea Medaille i sølv er indstiftet sammen med Selskabets Egede Medaille på generalforsamlingen den 28. april 1916.

Tegninger og overslag til medaillen blev fremlagt og vedtaget i rådsmødet den 2. december dette år og bestyrelsen bemyndiget til at lade medaillen udfærdige. Men på grund af 1. verdenskrig og deraf følgende mangel på materialer til stempler blev medaljen først klar i 1919. Medaljen er modelleret af kgl. hofgravør S. Lindahl, udgifterne afholdt af Hjerl-Fonden og udførelsen foretaget i kgl. hofjuveler August Thomsens.

Modtagere gennem tiden

Referencer

Eksterne henvisninger 
 Tidsskrift.dk 

Videnskabspriser fra Danmark
Etableret i 1916
Ordener, dekorationer og medaljer fra Danmark
Jakob Prandtauer

Jakob Prandtauer (16. juli 1660 (dåbsdato) i Stanz bei Landeck – 16. september 1726 i Sankt Pölten) var en østrigsk arkitekt, der regnes som en af de mest betydende østrigske barokbygmestre.

Prandtauer var eneste søn af en bonde og skulle egentlig overtage gården. Han begyndte dog i stedet som 17-årig sin læretid hos Hans Georg Asam i Pettneu am Arlberg i delstaten Tyrol, og han nævnes i 1689 som billedhugger i Thalhaim i Niederösterreich. Til Schloss Thalheim fremstillede han til grev Albert Ernst Gurland først haveskulpturer og gesimser, siden et havehus og endelig et kapel. Her lærte han grevindens kammerpige Elisabeth Rennberger at kende, som han giftede sig med i kapellet den 17. juli 1702.

Som arkitekt er han mest kendt for sit hovedværk Stift Melk (1702-1736), som han arbejde på til sin død. Han byggede endvidere den barokke valfartskirke på Sonntagberg i Niederösterreich, og var fra 1708 efterfølger til Carlo Antonio Carlone til valfartskirkerne i Garsten og Christkindl. Sammen med Johann Bernhard Fischer von Erlach og Joseph Munggenast omdannede han det senmiddelalderlige Stift Herzogenburg til en barokbygning.

De fleste af hans projekter blev efter hans død videreført af hans nevø Joseph Munggenast.

Arkitekter fra Østrig
Barokarkitekter
Alert (Nunavut)

Alert er en bebyggelse i Canada og det nordligste fast beboede sted i verden. Alert ligger på Ellesmere Island med ca. 817 km til Nordpolen. Stedet har navn efter det britiske skib HMS Alert, der overvintrede nærved i 1875-1876.

Der er ingen permanent beboelse på stedet, men en mindre gruppe på 50-70 personer opholder sig på stedet i typisk et halvt år ad gangen. De betjener Canadian Forces Station Alert (CFS Alert), en vejrstation, et observatorium til overvågning af atmosfæren samt en lufthavn.

Hvert år flyver RCAF brændstof fra Thule Air Base til CFS Alert. Det foregår i de måneder, hvor der er midnatssol. Man flyver døgnet rundt under navnet Operation Boxtop.

30. oktober 1991 styrtede et canadisk C-130 Hercules fly ned under landing ca. 16 km fra Alert, og 5 ud af 18 passagerer og besætningsmedlemmer døde.

Personale, fødevarer og andet ankommer ugentligt til CFS Alert fra Thule Air Base med en CC-17 Globemaster III.

Referencer

Eksterne henvisninger 

 CFS Alert 
 CC130 130322 Crash 

Canadas geografi
Nunavut
Tovangsbrug

Tovangsbrug er et dyrkningssystem i landsbyfællesskabets tid, hvor bymarken opdeles i to halvdele med lige mange års dyrkning og hvile. Tovangsbrug fandtes i flere variationer, den enkleste var en 2-årig rotation, byg-fælled (ofte med en rughave), det vil sige rotation 1/1, men desuden forekom rotationerne 2/2, 4/4 og variationer med tre vange, hvoraf de to havde tovangs rotation mens en vang blev besået årligt.

Tovangsbrug var udbredt på Hedeboegnen vest for København og i det sydlige Bårse herred på Sjælland, på Langeland, i Båg herred på Fyn (se Lillebæltsystemet), på Samsø, nord og syd for Vejle fjord samt syd for Århus i Jylland.

Litteratur 

 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983); 
 Karl-Erik Frandsen: "1536-ca. 1720" (Det danske Landbrugs historie II, Odense 1988); 

Dyrkningssystemer

de:Zweifelderwirtschaft
Lillebæltsystemet

Lillebæltsystemet er et dyrkningssystem i landsbyfællesskabets tid, hvor bymarken opdeles i to halvdele med lige mange års dyrkning og hvile, det vil sige en særlig form for tovangsbrug. Den forekom to variationer, en 4-årig rotation byg-ryg-fælled-fælled, eller en 8-årig rotation byg-rug-havre-havre fulgt af 4 års hvile

Lillebæltsystemet forekom i Østjylland syd for Vejle fjord og i Vends herred og i Båg herred på Fyn. I Vends herred , i Båg herred var en 4-årig rotation (rotation 2/2) fremherskende i Skydebjerg, Flemløse og Køng sogne, en 8-årig rotation (rotationen 4/4) i herredets øvrige sogne (fraset Hårby og dele af Dreslette og Køng sogne med trevangsbrug)

Litteratur 

 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983); 
 Karl-Erik Frandsen: "1536-ca. 1720" (Det danske Landbrugs historie II, Odense 1988); 

Dyrkningssystemer
Firevangsbrug

Firevangsbrug er et dyrkningssystem i landsbyfællesskabets tid, hvor bymarken opdeles i fire dele med rotationen rug-byg-ærter/havre-fælled.

Firevangsbrug var udbredt på Vestlolland.

Litteratur 

 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983); 
 Karl-Erik Frandsen: "1536-ca. 1720" (Det danske Landbrugs historie II, Odense 1988); 

Dyrkningssystemer
Femvangsbrug

Femvangsbrug er et dyrkningssystem i landsbyfællesskabets tid, hvor bymarken opdeles i fem dele med rotationen rug-byg-ærter/havre-byg-fælled.

Femvangsbrug var udbredt på Vestlolland.

Litteratur 

 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983); 
 Karl-Erik Frandsen: "1536-ca. 1720" (Det danske Landbrugs historie II, Odense 1988); 

Dyrkningssystemer
Alsædebrug

Alsædebrug er et dyrkningssystem i landsbyfællesskabets tid, hvor bymarken kunne have en eller to vange som blev besået hvert år. Dette forudsatte særligt tilførsel af gødning, og alsædebrug forekom derfor i egne med særligt gode vilkår for kvæghold.

Alsædebrug forekom blandt andet på Amager, ved Hørsholm og på Sejerø.

Litteratur 

 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983); 
 Karl-Erik Frandsen: "1536-ca. 1720" (Det danske Landbrugs historie II, Odense 1988); 

Dyrkningssystemer
Følelsesmæssig sårbarhed

Følelsesmæssig sårbarhed er en følelse, der kan opstå, hvis man har været for åben i sine følelser eller har kastet disse ind i situationer, hvor de ikke er blevet gengældt. Man kan ligeledes blive følelsesmæssigt såret, hvis der ikke er en overenstemmelse mellem, hvad man forventer, og hvordan en modpart reagerer.

Undladelseshandlinger eller bevidste handlinger fra en modpart kan blandt andet være medvirkende til dette.

Følelser
Blues Brothers Souvenir Show

Blues Brothers Souvenir Show (også kendt som BBSS) er et odenseansk kopiband, der spiller musik fra Blues Brothers-filmen, og som siden 1986 har spillet både i ind- og udland. De har spillet på Plænen i Tivoli flere gange, og har i mere end tre årtier spillet julekoncert i Odense på diverse populære spillesteder. Oprindelig skulle de kun have spillet en enkelt koncert på det nu nedlagte Hansens Værtshus, men endte med at fortsætte deres optrædender.

BBSS har spillet over 100 koncerter i hjembyen og i alt over 300 koncerter forskellige steder. I flere år var det BBSS, der var åbningsband på Midtfyns Festival.

Musikalske gæster ved julekoncerterne er blevet en tradition. Navne som Peter Belli, Kim Larsen, Zididada og Søren Sko har alle været på scenen med bandet.

Gæsteoptrædener til julekoncerter

På Posten  
Spillestedet Posten i Odense 
 2022 Billy Cross, Mike Andersen, Henrik Busborg (Elvis)
 2019 Wafande Sahra Da Silva
 2018 Dicte, Jørgen Klubien
 2017 Jakob Sveistrup, Lucy Woodward, Chris Grey & The BlueSpand
 2016 Camille Jones, Jokeren
 2015 Erann Drori, Debbie Cameron, Poul Ewald, Frank Lauridsen (ex The Baronets)
 2014 Thorbjørn Risager, Jimmy Jørgensen
 2013 Karen Mukupa, Billy Cross
 2012 Dicte, Mike Andersen
 2011 Søs Fenger, Dario Campeotto og Rock Nalle
 2010 Henrik Busborg (Elvis), Alberte Winding, Marie Carmen Koppel, Bobo Moreno
 2009 Niels H P, Szhirley
 2008 Heidi Herløw, Søren Sko
 2007 Zididada, Esben Just

På Magasinet 
Spillestedet Magasinet i Odense 
 2006 Claus Hempler, Ida Corr
 2005 Allan Mortensen, MC Einar, Peter Belli, Harald Haugaard (koncerten udkommet på dvd i 2008)
 2004 Karen, James Sampson
 2003 Karen Busck, Peter Belli
 2002 Billy Cross, Monique, Harald Haugaard, Poul Ewald
 2001 Nikolaj Steen, Signe Svendsen, Mikkel Rosenberg (Elvis)
 2000 Ole Friis, Erann DD, Poul Ewald
 1999 Anders Blichfeldt, Monique, Claus Søndergaard
 1998 Maria Montell, Billy Cross
 1997 Mek Pek, Debbie Cameron,Harald Haugaard
 1996 Maya Albana, Tore Eg, Monique
 1995 Erann DD (26. og 27. december)/Ivan Pedersen (28. december), Zindy Laursen (cd med koncertoptagelser udgivet 1996)
 1994 Kim Larsen, Veronica Mortensen og Henrik Heick
 1993 Poul Ewald, Cæcilie Nordby, Frank Megabody
 1992 Richard Møller Nielsen(!), Debbie Cameron, Poul Ewald, Allan Mortensen (delvist udkommet på dvd i 2008, cd i 1993).
 1991 Debbie Cameron og Jesper Buhl
 1990 Gitte Hænning, Frede Fup' Nordbrink
 1989 Anders Nyborg + "Julemanden" = en stripper
 1988 Ole Friis

På Klingenberg

 1987

På Hansens Værtshus 

 1986 (ingen musikalske gæster)

Diskografi 
 2008 20 Years On The Mission, DVD + CD
 1996 Live – On A Mission
 1993 The Souvenir Show

Eksterne henvisninger 
 Blues Brothers Souvenir Show

Musikgrupper fra Danmark
Musikgrupper fra 1986
Joseph Munggenast

Joseph Munggenast (5. marts 1680 i Schnann (Tyrol) – 3. maj 1741 i Sankt Pölten) var en østrigsk barokbygmester.

Munggenast var nevø til Jakob Prandtauer, der støttede den unge murerlærling, og Munggenast var hele sit liv stilistisk påvirket af Prandtauer. Fra 1717 var han murermester i Sankt Pölten. Efter Prandtauers død i 1726 videreførte han hans ufuldendte værker, hvor Stift Melk, valfartskirken på Sonntagberg og Stift Herzogenburg er de mest kendte.

Fra 1718 var han stiftsbygmester i Seitenstetten. Han byggede sammen med Matthias Steinl tårnene på Stift Zwettl og Dürnstein. 1727 påførte han en ny facade til rådhuset i St. Pölten. Hans hovedværker er barokombygningerne af Stift Altenburg og Stift Geras i 1730'erne.

Eksterne henvisninger 

Arkitekter fra Østrig
Barokarkitekter
Mark Owen

Mark Anthony Patrick Owen (født 27. januar 1972 i Oldham) er en britisk sanger og komponist. Han er en af de fem medlemmer i gruppen Take That.

Take That 
Da Take That startede op i 90'erne, prydede Mark Owens stemme især et nummer, hvilket var Babe fra Everything Changes albummet, der blev udgivet i 1993. Dette nummer lå nummer et på hitlisterne i UK for en kort stund. Efterfølgende har Mark Owen været front vokal på langt flere numre, såsom Shine og Kidz. Inden gruppen splittede, var der mange, der påstod, at Mark Owen var det mest populære medlem af gruppen, hvilket skyldtes hans drengede, men gode look og ikke mindst hans smil, hvilket bl.a. var grunden til, at han fik tildelt titler fra Smash Hit's i form af Most Fanciable Male in the World og Best Haircut.

Solokarriere 
Efter Take That valgte at gå fra hinanden, var han det andet ex-medlem, der udgav et solo album, hvor han med sin debut single Child lå nummer tre i UK Single Chart. Hans anden single Clementine endte også som nummer tre. I 1997 blev hans første album Green Man udgivet, hvor albummet endte på hitlisterne som nummer 33, hvor singlen I Am What I Am blev nummer 29, hvilket resulterede i, at BMG Records droppede ham sidst i 1997.

Mark Owen vandt den anden serie af Celebrity Big Brother i novomber 2002.

I august 2003 opnået hans single Four Minute Warning at ryge på hitlisten Top 5 hit, hvor han efterfølgende udgav hans andet album In Your Own Time i november 2003. Da Island/Universal Records mente, at hans album ikke havde opnået tilstrækkeligt, droppede de ham.

Diskografi

Studiealbums

Singler

Som gæstevokal

Referencer

Eksterne henvisninger 

 
 
 

Medlemmer af Take That
Sangere fra England
Personer fra Oldham
Trondhjems len

Trondhjems len eller Trondheim len var en administrativ enhed (len) i Norge, med Nidaros, senere kaldet Trondhjem som administrationsby.

I 1308 blev den gamle ordning med lendmann fra kongens hird afskaffet, og fylkesindelingen i Norge blev erstattet af en sysselindeling. I senmiddelalderen og i unionstiden med Danmark frem til 1660 blev sysselordningen gradvist afløst af et system med len.

I 1500-tallet var Norge inddelt i fire hovedlen eller slotslen:
Båhus
Akershus 
Bergenhus
Trondheim

Trondheim hovedlen omfattede oprindelig Nord-Norge, men dette blev lagt under Bergenhus på midten af 1540'erne, således at det omkring 1560 omfattede følgende underlen:
Romsdal
Jemtland (Jämtland i Sverige)
Herjedalen (Härjedalen i Sverige).
Hovedlenet omfattede dagens Sør- og Nord-Trøndelag, samt Nordmøre.

Efter reformationen i 1537 indtog danske lensherrer Ærkebispegården og havde den som hovedsæde de næste 150 år, og den normale skrivemåde blev Trondhjems len.

Roskildefreden i 1658 førte til at lenet blev afstået til Sverige, og Claes Nilsson Stiernsköld blev udnævnt til guvernør. Det er antaget at svenskerne egentlig ønskede daværende Trondhjems stift som krigsbytte, og at begrebsforvirring gjorde at de endte med lenet i stedet for bispedømmet, som da indbefattede hele Nord-Norge.

Den nordenfjeldske hær var formelt blevet opløst, men disse militære styrker var stærkt medvirkende da Norge genindtog lenet i december samme år. Freden i København i 1660 stadfæstede at Trøndelag igen var norsk.

Skønt det svenske styre var kortvarig skulle det vise sig at få stor betydning for den langsigtede udvikling af Trøndelag.
2&.000 mænd helt ned i 15-årsalderen blev tvangshvervet til den svenske hær, og sendt for at kæmpe i svenskekongens krige mod Polen og Brandenburg.

Kong Karl 10. Gustav frygtede at trønderne skulle gøre oprør mod den svenske okkupation, og fandt det derfor fornuftigt at holde en stor del af de kampduelige mænd borte fra deres hjem. Kun omkring en tredjedel af de tjenestepligtige mænd som vendte tilbage igen; nogle af dem blev tvunget til at bosætte sig i datidens svenskkontrollerede Estland, med baggrund i den ældgamle tankegangen om del og hersk.

En betydelig andel af de trønderske mænd gjorde allerede tjeneste før freden i Roskilde i den dansk-norske hær, så resultatet af den svenske tvangshvervning var at Trøndelag næsten blev tømt for arbejdsdygtige mænd. Konsekvenserne blev skrækkelige for den trønderske befolkningen; få af gårdene havde nok folk til at gennemføre høsten, og hungersnød ramte flere steder. Hundredvis af mennesker sultede til døde, og langt flere blev ramt af sygdom.

Det tog mange år før Trøndelag igen kunne rejse sig fra tabene, og blandt enkelte trønderske historikere er dette kendt som det trønderske folkemord.

I 1662 bortfaldt lensordningen, og Trondheim hovedlen blev afløst af Trondhjems stiftamt.

Referencer 

Norges historie
Trøndelag
Trondheims historie
Norges geografi
Nørre Åby Efterskole

Nørre Åby Efterskole er en efterskole beliggende i Nørre Aaby, Middelfart Kommune på Fyn.

Efterskolen specialiserer sig inden for følgende linjer: Musik, drama, medie/IT, bold, kreativ og bevægelse.

Efterskolen blev startet af Olaf Nielsen, da Theodor Jensen rejste i 1886 og skolens elevtal steg fra 10 til 100 elever.

Skolen består af syv gange: Kongebroen (navngivet efter hotel beliggende i Middelfart), Hindsgavl, Lyngsbo (navngivet efter lejr beliggende ved Fredericia), Føns , Udby, Båring og Vartov (navngivet efter kirke hvor N.F.S.Grundtvig var præst).

Værelserne på skolen består hovedsageligt af to-mandsværelser. Udover dem er der 2 fire-mands-værelser, et på Lyngsbo og et på Vartov, og 3 tre-mands-værelser på henholdsvis Kongebroen, Hindsgavl og Lyngsbo. Disse 3-mandsværelser, er i året 2014-2015 blevet renoveret, så de nu alle er 2-mands værelser.

Lyngsbo er den mindste gang med kun 8 beboere. Derefter Udby og Vartov med 16, Føns med 14, Hindsgavl med 22 og Kongebroen med 23.

Nørre Åby by ligger 10 minutters gang fra skolen og indeholder regional jernbanestation, 3 supermarkeder, 2 pizzeriaer, et apotek og flere små filialer.

I skoleåret 18/19 startede et stort byggeri, hvor skolen udvides med dansesal, fitnesslokaler, flere værelser og mere. Det er planlagt, at det skal stå færdig i løbet af efteråret 2019.

Nørre Åby Efterskole har Danmarks hurtigste pedel på 10km distancen.

Kilder/Henvisninger
Nørre Åby Efterskoles hjemmeside.

Efterskoler
Efterskole
Etableret i 1897
Dürnstein

Dürnstein er en by og kommune i den østrigske delstat Niederösterreich med omkring 900 indbyggere i distriktet Krems-Land i dalområdet Wachau.

Geografi 
Dürnstein ligger ved Donau i Wachau, som deler regionerne Waldviertel og Dunkelsteinerwald. Byens areal omfatter 16,81 km², hvoraf 59,61 % er skovareal.

Dürnstein er inddelt i følgende Katastralgemeinden: Dürnstein, Oberloiben og Unterloiben.

Historie 
Dürnstein er en by, der har mærket Østrigs omskiftelige historie. Fra 1192 til 1193 sad Richard Løvehjerte fanget i Burg Dürnstein (nu Burgruine Dürnstein), hvilket har gjort Burg Dürnstein til en berømt borgruin, der tiltrækker mange turister. 1645 blev borgen sprængt af svenskerne under ledelse af general Lennart Torstenson.

Klosterkomplekset Stift Dürnstein blev grundlagt i 1410, og i 1700-tallet blev komplekset ombygget i barokstil af Joseph Munggenast og Matthias Steinl. Særlig det blå baroktårn er markant.

Dürnstein nævnes første gang som by i 1347. Med kommunalreformen i 1850 får borgmesteren fast sæde i Dürnstein og i 1968 lægges kommunerne Oberloiben og Unterloiben sammen til kommunen Loiben, der i 1971 lægges under Dürnstein.

I 2001 kom byen på UNESCO's Verdensarvliste sammen med Wachau.

Politik 
Borgmester er Barbara Schwarz (ÖVP). Byrådet består af 15 pladser, der efter kommunevalget i 2009 er sammensat således:

 ÖVP, 10 mandater
 SPÖ, 2 mandater
 FPÖ, 3 mandater

Dürnstein er venskabsby med Tegernsee i Oberbayern i Tyskland.
Pest (flertydig)

Pest har flere betydninger:
 Byldepest (også kaldet den sorte død) – en smitsom, dødelig sygdom
 Pesten (La Peste) – en roman af Albert Camus
 Pest (by) – den østlige del af Ungarns hovedstad Budapest
 Pest (provins) – en provins i Ungarn
Matthias Steinl

Matthias Steinl (eller Steindl) (1644 – 18. april 1727) var en østrigsk arkitekt og billedhugger. Han var en af de første der etablerede højbarok som stilart i Østrig.

Steinl formodes af stamme fra Salzburg, hvor han muligvis er blevet uddannet til kunstner. I 1670'erne var han beskæftiget i Leubus (nu Lubiąż) i Niederschlesien, hvor han overtog arbejdet fra den afdøde skulptør Matthias Knote, hvis enke han giftede sig med i 1677. De fleste af hans arbejder fra denne tid blev ødelagt under 2. verdenskrig.

I 1682 flytter han til Wrocław hvor fyrstebiskoppen anbefalede ham til hoffet i Wien, hvor han blev kejserlig elfenbensskærer. Han producerer i denne periode flere vigtige værker, bl.a. elfenbensstatuer af Leopold I. og Joseph I. Fra 1690'erne deltager han i flere udsmykningsprojekter med religiøse skulpturer, bl.a. i dominikanerkirken i Wien, Peterskirken i Wien og Stephansdom.

Omkring 1688 bliver Steinl mere interesseret i arkitektur og er blandt de første til at introducere Francesco Borromini's højbarokke stil i Østrig. Han menes at være arkitekten bag kirken i Laxenburg ved Wien, der var den første bygning nord for Alperne, der havde svungen facade. Kirken er bygget mellem 1693 og 1703 af Carlo Antonio Carlone og færdiggjort mellem 1703 og 1724 af Steinl. Han var involveret i Jakob Prandtauers facadeprojekt på karmeliterkirken i Sankt Pölten.

Steinls arkitektoniske værker blev som regel udført af Joseph Munggenast, der var nevø til Jakob Prandtauer. De største værker er tårnene i Stift Dürnstein og Stift Zwettl.

Steinl har desuden udført mange altre og prædikestole i kirker i Wien og andre steder i Østrig.

Eksterne henvisninger 

Arkitekter fra Østrig
Barokarkitekter
Richard Lederer

Richard Lederer, bedre kendt under navnet Protector, er en østrigsk metalmusiker bedst kendt for at være medlem af Summoning, Die Verbannten Kinder Evas og Ice Ages. Han tegner også selv billederne til albumomslagene for nogle af de bands han spiller med.

Hans første musikerfaring var da han spillede trommer i et rockband som 15-årig. Efter at have studeret til trommeslager på musikskole spillede Protector i et progressiv døds-/thrash metal-band kaldet Marlignom.

Diskografi

Med Summoning 
 1995: Lugburz
 1995: Minas Morgul
 1996: Dol Guldur
 1997: Nightshade Forests (ep)
 1999: Stronghold
 2001: Let Mortal Heroes Sing Your Fame
 2003: Lost Tales (ep)
 2006: Oath Bound

Med Die Verbannten Kinder Evas 
 1995: Die Verbannten Kinder Evas
 1997: Come Heavy Sleep
 1999: In Darkness Let Me Dwell
 2006: Dusk and Void Became Alive

Med Ice Ages 
 1997: Strike the Ground
 2000: This Killing Emptiness
 2008: Buried Silence Med WeltenBrand 
 1997: Das Nachtvolk (som gæstesanger)

 Med Whispers in the Shadow 
 1997: Laudanum (som gæstemusiker)
 1999: November (som gæstemusiker)

 Med Sanguis Et Cinis 
 1996: Schicksal 1997: Unfreiwillig Abstrakt'' (ep)

Fodnoter 

Rockguitarister
Bassister
Keyboardspillere
Trommeslagere
Sangere fra Østrig
Komponister fra Østrig
Tjek fødselsår
Chili con carne

Chili con carne er en stuvning eller ragout fra Texas og det nordlige Mexico med chili og oksekød. 
Den indeholder som regel peberfrugt, tomater, løg, bønner og andet.
Chili con carne betyder oversat fra spansk "chili med kød".

Der findes også en vegetarisk variation, kaldet chili sin carne; dvs. "chili uden kød".

Referencer

Eksterne henvisninger 

Gryderetter
Chili
Mad fra USA 
Mad fra Mexico
Taco

Taco er en traditionel mexicansk madret, som består af en rullet og foldet majs-tortilla fyldt med spiselige substanser. En taco serveres på en flad tortilla. En anden traditionel variant er taco dorado (friteret taco), hvor en fyldt tortilla bliver rullet sammen og friteret til den er sprød.

Se også 
 Guacamole

Eksterne henvisninger 

Mad fra Mexico
Polynomiel tid

Polynomiel tid er et begreb inden for datalogi, der betegner en klasse af algoritmer hvis udførelsestid skalerer som et polynomium i størrelsen af inputtet. F.eks. hvis udførelsestiden af en algoritme til primtalsfaktorisering af produktet af to primtal p og q kunne skrives som p²+q².

Datalogi

en:Time complexity#Polynomial time